Βικτουάρ Τομεγκά Ντογκμπέ

Η Βικτουάρ Τομεγκά Ντογκμπέ (Victoire Sidémého Dzidudu Dogbé Tomegah, γεννήθηκε στις 23 Δεκεμβρίου 1959) είναι πολιτικός από το Τόγκο και πρωθυπουργός από τις 28 Σεπτεμβρίου 2020. Είναι η πρώτη γυναίκα στο αξίωμα.
Πριν γίνει επικεφαλής της κυβέρνησης, η Τομεγκά Ντογκμπέ ήταν προηγουμένως υπουργός Ανάπτυξης της βάσης, χειροτεχνίας, νεολαίας και απασχόλησης των νέων στην κυβέρνηση του Κομί Σελόμ Κλασού και διευθύντρια του υπουργικού συμβουλίου του προέδρου Φορ Γκνασινγκμπέ.

 Καριέρα 
Το 2008, ενώ βρισκόταν στο γραφείο του Αναπτυξιακού Προγράμματος των Ηνωμένων Εθνών στο Μπενίν, ο πρόεδρος της Δημοκρατίας Φορ Γκνασινγκμπέ  και ο πρωθυπουργός Ζιλμπέρ Ουνγκμπό ζήτησαν από την Ντογκμπέ Τομεγκά να διαχειριστεί το χαρτοφυλάκιο του Εντεταλμένου υπουργού παρά τω Πρωθυπουργώ με αρμοδιότητα την ανάπτυξη στη βάση που μόλις είχε δημιουργηθεί στο Τόγκο.

Το 2010, μετά την επανεκλογή του προέδρου Φορ Γκνασινγκμπέ, η Τομεγκά Ντογκμπέ διορίστηκε υπουργός Ανάπτυξης της βάσης, νεανικής βιοτεχνίας και απασχόλησης των νέων στη δεύτερη θητεία του Ζιλμπέρ Ουνγκμπό. Διατήρησε τα υπουργικά της καθήκοντα στην 1η κυβέρνηση του Κουέζι Αουμέι-Ζουνού από το 2012 έως το 2013 και στη 2η κυβέρνηση του Αουμέι-Ζουνού από το 2013 έως το 2015. Μετά τις προεδρικές εκλογές του Απριλίου 2015, ο Κομί Σελόμ Κλασού αντικατέστησε τον Αχουμέι-Ζουνού στην πρωθυπουργία στις 5 Ιουνίου 2015. Ο Κλασού σχημάτισε το υπουργικό του συμβούλιο στις 28 Ιουνίου 2015, στο οποίο η Τομεγκά Ντογκμπέ διατήρησε ακόμη το υπουργείο Ανάπτυξης.

Η Τομπεγκά Ντογκμπέ διορίστηκε πρωθυπουργός στις 28 Σεπτεμβρίου 2020 από τον πρόεδρο Φορ Γκνασινγκμπέ μετά την παραίτηση του Κομί Σελόμ Κλασού.

 Παραπομπές 

Κατηγορία:Πρωθυπουργοί του Τόγκο
Κατηγορία:Γυναίκες Πρωθυπουργοί
Κατηγορία:Ηγέτες εν ενεργεία